  Туспуктэм: Руслан Нуриахметов Наталия Сильвестрова Сакыр висёнэн нюръяськыны Удмуртие 2023-тӥ ар пумозь 23,5 миллион манет вуиз. Со коньдонэз «Борьба с сахарным диабетом» федерал ӵектос улсын висъялозы. Со сярысь элькунысь тазалыкез утёнъя министерстволэн пресс-службаез ивортӥз. Висъям уксёен 10 ёрос эмъяськонние гликированной гемоглобинэз мертаны анализаторъёс басьтозы. « Гликированной гемоглобинэз берло 2-3 толэзь ӵоже вирысь глюкозалэсь мындалазэ тодон понна эскеро. Со нырысетӥ но кыкетӥ типъем сакырвисёнэн курадӟисьёслэсь эмъяськонзылэсь мынэмзэ но пайдалыксэ чакланы, озьы ик висён азинсконлэсь луонлыксэ шараяны юрттэ » Ирина Маслова, Удмуртиысь тазалыкез утёнъя министерствоысь штатэ пырисьтэм валтӥсь эндокринолог Туннэ элькунын сакырвисёнэн курадӟись 50 сюрс адями эмчиос дорын эскерисько. Тодэ вайытом, Удмуртиын сакырвисёнэн курадӟись 440 нылпилы глюкозаез вис карытэк чаклан системаос сётӥзы. Тегъёс: Тазалык коньдон висён Удмуртия  